
Okresný súd Lučenec 5Ps/11/2024 6624201801 30. 01. 2026 JUDr. Lucia Šupenová ECLI:SK:OSLC:2026:6624201801.7
ROZSUDOK V MENE SLOVENSKEJ REPUBLIKY Okresný súd Lučenec pred sudcom JUDr. Lucia Šupenová vo veci osoby obmedzenej spôsobilosti na právne úkony: A. B., nar. XX.XX.XXXX, trvale bytom: C. D. E. XXX, XXX XX C. D. E., štátna občianka SR, zastúpená opatrovníkom: F. G., nar. XX.XX.XXXX, trvale bytom: C. D. E. XXX, XXX XX C. D. E., štátna občianka SR, za účasti Okresnej prokuratúry Lučenec, H. I. XX, XXX XX I., o návrhu opatrovníčky o navrátenie spôsobilosti na právne úkony rozhodol: I. Súd z r u š u j e rozsudok Okresného súdu Lučenec, č.k. 11Ps/7/2020-73 zo dňa 25.11.2020 a rozsudok Okresného súdu Lučenec, č.k. 15Ps/6/2022-251 zo dňa 24.04.2023, v spojení s rozsudkom Krajského súdu Žilina, č.k. 14CoPs/3/2023 zo dňa 28.09.2023 tak, že v r a c i a A. B., nar. XX.XX.XXXX spôsobilosť na právne úkony v celom rozsahu. II. Trovy dôkazu p l a t í štát. III. Žiaden z účastníkov n e m á nárok na náhradu trov konania. odôvodnenie: 1.Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2.Podľa § 221 písm. a/ Civilného sporového poriadku, písomné vyhotovenie rozsudku nemusí obsahovať odôvodnenie ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b/ to ustanovuje tento zákon. 3.Na pojednávaní súd vyhlásil rozsudok, pričom prítomní účastníci konania sa vzdali následne práva podať odvolanie. Z tohto dôvodu súd pri vypracovaní písomného rozsudku postupoval v súlade s dikciou § 221 Civilného sporového poriadku v spojení s ustanovením § 2 ods. 1 Civilného mimosporového poriadku. 4.Podľa § 52 Civilného mimosporového poriadku, žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozsudku nie je prípustné odvolanie.
Podľa § 368 Civilného sporového poriadku, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozsudku. Podľa § 227 ods. 1 Civilného sporového poriadku, doručený rozsudok, ktorý nemožno napadnúť odvolaním je právoplatný. Podľa § 227 ods. 2 Civilného sporového poriadku, ak proti rozsudku nemožno podať odvolanie je právoplatný doručením.

